6 – ЭКОНОМИКАДАҒЫ КОРРЕЛЯЦИЯЛЫҚ БАЙЛАНЫСТАР
Бірнеше түрде кездесетін экономикалық құбылыстар, олардың бір немесе бірнеше қасиеттерін суреттейтін, белгілер көптіктерімен сипатталынады.Мұндай белгілер уақыт және кеңістік бойынша өзгереді (ауытқиды). Көп жағдайда белгілердің өзгерісі бір-бірімен тәуелді және бір-бірінің әсеріне байланысты. Айталық, бір жағдайларда белгілер арасындағы байланыс (тәуелділік) өте тығыз (мысалға, бір сағатта жасалған өнім және жалақы мөлшері), ал басқа жағдайларда белгілер арасында байланыс тіпті байқалмауы немесе нашар мөлшерде болуы мүмкін (мысалға, студенттің жынысы және оның оқу үлгерімі). Белгілер арасындағы байланыс тығыз болған сайын, қабылданатын шешім нақтылы және қарастырып отырған жүйені басқаруда жеңілденеді.
Көптеген экономикалық құбылыстардың байланыс формала- рының ішіндегі маңыздысы, олардың себептілігі. Себептіліктің мәнісі бір қүбылыстың пайда болуы екінші бір құбылыстың туын- далуына әкелетінімен түсіндіріледі. Кез-келген байланыста, бір көрсеткішке әсер ететін және оны өзгертетін, бірнеше белгілер факторлар ретінде қарастырылса, ал көрсеткіш осы факторлардың әсеріне байланысты өзгеріс нәтижесі деп саналады. Басқа сөзбен айтқанда, біреулері себеп тудыратындар, ал басқа біреулері - одан туындалатындар (оның салдары). Салдарды сипат-
тайтын белгілер нәтижеліктер деп аталады (у   - түсіндірілетін айнымалылар, тәуелділер), себептерді тудыратын белгілер - фак- торлар (х - түсіндірілген айнымалылар, тәуелсіздер).
Сонымен экономикалық статистика әртүрлі өндіріс көрсет- кіштерінің байланыстарын, ағымдағы заңдылықтарын және оларды зерттеудің көптеген әдістерін ашты. Оларды іс жүзінде қолдану реті есептің қойылуына және зерттеу мақсатына байланысты. Экономикалық құбылыстар әртүрлі әсерлерге тәуелді пайда болады, яғни экономикалық көрсеткіштер бір-бірімен байланысты өзгереді. Осы байланысты зерттеу үшін экономикалық құбылыстарды тудыратын көрсеткіштерді екі типке бөледі. Зерттелетін көрсеткішке әсер ететін және солармен байланысты көрсеткіштерді - факторлық белгілер немесе факторлар деп, ал факторлық белгілердің әсерінен өзгеретін зерттеліп отырған көрсеткіш - нәтижелік белгі деп аталады. Экономикалық құбылыстарда аталып отырған белгілердің арасындағы байланыстар тығыздық дэрежесімен (немесе байланыс күшімен), байланыс бағытымен және аналитикалық байланыс формасымен (немесе қалпымен) сипатталынады.
Функционалдық және статистикалық тәуелділік туралы түсінік. Құбылыстар және олардың белгілері арасындағы бай- ланыстарын екі типке бөлуге болады: фунционалдық немесе қатаң детерминдалған (мысалға, бір жұмысшыға есептегендегі өндірілген өнім көлемі, оның барлық өндірілген көлемі мен жұмысшылар санымен тәуелді) және статистикалық немесе стохастикалық детерминдалған (мысалға, еңбек өнімділігі мен өнімнің бір бірлігінің өзіндік құны арасындағы тәуелділік).
Экономикалық жүйедегі көрсеткіштердің (белгілердің) бай- ланыстары функционалдық және корреляциялық делініп екіге бөлінеді. Егер факторлық белгінің бір мәнінде нәтижелік белгінің бір мәні анықталса, онда байланыс функционалдық деп аталады. Егер факторлық белгінін бір бірлік өзгерісіне нәтижелік белгінің бірнеше мәні сәйкес келсе, онда байланыс карреляциялық делінеді.

Функционалдық тәуелділік математика және физика ғылым- дарында көп кездеседі. Мұндай байланыстар қоғам өмірінде, оның ішінде экономикалық үдерістерде сирек байқалады.

Негізгі үнемі байланыста болатын факторлармен бірге, әлеу- меттік-экономикалық құбылыстарға басқа да көптеген, оның ішінде кездейсоқ факторлар әсер етеді. Осы себепті әрбір бөлектелг ен жағдайда байланыс функционалдық тәуелділік сияқты көрінбей, байкалмай қалады, тек бақылау саны көп болғанда ғана «жалпы және орташа» сезіледі. Мұндай жағдайда статистикалық тәуелділік туралы әңгіме қозғалады.
Корреляция туралы түсінік. Корреляция - біреуінің өзгеруі басқасының математикалық күтілуінің өзгеруіне әкелетін, сонымен қатар функционалдық қатаң сипаты жоқ, кездейсоқ шамалардың бір-бірімен статистикалық тәуелділігі. Бір кездейсоқ шаманьң өзгерісі келесі бір кездейсоқ шаманың математикалық күтуін өзгеріске ұшырататын кездейсоқ шамалар арасындағы статистикалык тәуелділік
Жекеленген жағдайда статистикалық тәуелділік корреляция- лық тәуелділік болып есептелінеді.

Корреляциялық тәуелділік. Тәуелсіз х айнымалының әрбір мәніне тәуелді у айнымалының нақтылы мате- матиктьқ күту (орташа) мәні сәйкес келетін байланыс

Байланыс әрбір бөлектелген жағдайда байқалмайтын, бірақ осындай жағдайлар саны керегінше көп болса, тек сонда ғанаорташа шамаларда сезілетін корреляциялық байланыс «толық емес» тәуелділікте деп есептелінеді,
Мысалға, жұмысшының кәсіптік деңгейін көтеру еңбек өнім- ділігін өсіруге алып келетіні белгілі. Бірақ мұндай көзқарас жаппай құбылыстар ғана дәлелді және бір түрлі жұмыс атқаратын бірдей разрядтағы екі жұмысшының кәсіптік деңгейін көтергеннен олардың еңбек өнімділігі бірдей өседі деп айта алмаймыз. Олардың еңбек өнімділігі сөзсіз әртүрлі болады. Біріншіден денсаулықтары, жұмыс құралдарының қалпы және т.б. жағдайлардың әсер етуі әбден мүмкін.
Осы талқылаудан статистикалық тәуелділік - әрбір бірліктің жекеленген әсері емес, ал ол барлық жиындық қасиеті деп тұжырымдалады.
Корреляциялық байланыс жеке жағдайда емес, жаппай жағдайда байқалады және оны зерттеу үшін жаппай бақылаулар жүргізілуге тиіс.
Сонымен экономикалық жүйенің тәуелділік ерекшеліктерін ойда қалдыру үшін келесі схемаға көңіл аударыңыз.

Әлеуметтік-экономикалық құбылыстарда нәтижелік белгі деңгейіне оны қалыптастыратын арнайы факторлардан басқа ескерілмеген және кездейсоқ факторлар да ықпал етуі мүмкін. Мұндай жағдай экономикалық қүбылыстар көрсеткіштерінің өзара байла- нысы корреляциялық сипатта болатынын сөзсіз дәлелдейді.
Функционалдық және корреляциялық тәуелділіктер түр- лері. Функциональдық және корреляциялық байланыс әсерлік бағытына байланысты тура және кері әсерлі болуы мүмкін. Сон- дықтан функционалдық және корреляциялық заңдылық байланыс бағыты бойынша бір багыттас немесе керісінше болып бөлінеді. Байланыс бағыты бірдей болса, онда корреляция коэффициенті оң таңбалы, яғни әсер ететін фактор өскен сайын нәтижелік белгі де өседі. Байланыс бағыты теріс болған жағдайда барлық көрсеткіш керісінше өзгереді

Модельге енгізілген факторлар сандарына байланысты кор- реляциялық байланыстар бір факторлылар (жұптық) және көп факторлылар болып бөлінеді.

Корреляциялық әдістің негізгі міндеті - қарастырып отырған байланыстың жұптық байланыс кезінде нәтижелік белгімен фактордың немесе көп факторлылық байланыс қарастырылса, нәтижелік белгі мен факторлардың арасындағы тығыздық дәре- жесін, яғни байланыс күшін анықтау болып есептелінеді.Тәжірибеде корреляциялық байланыстардың тығыздығы, яғни байланыс күші, корреляция коэффициентінің (-1 <г< +1) мэнімен сипатгалады.
Экономикалық құбылыс көрсеткіштерінің байланыс тығыз- дығының дәрежесінің түсіндірмесі, корреляция коэффициентінің мәндері бойынша 1-кестеде келтірілген.
Кесте 1 – Байланыс тығыздығының сандық және сапалық мағынасы
	Корреляция коэффициентінің мәні
	Байланыс сипаты

	Байланыс тиянақсыз

	... ± 0,3-дейін
	Әлсіз, жоқтың қасы

	± 0,3 ... ± 0,5
	Өте төмен

	±0,5 ... ±0,6
	Төмен

	± 0,6 ... ± 0,7
	Әсері байқалады

	Байланыс тиянақты

	±0,7 ... ±0,8
	Орташа

	±0,8 ... 0,9
	Жоғары

	± 0,9 - жоғары
	Өте жоғары


Тәжірибеде корреляциялық заңдылықтарды іс жүзінде, зконо- микалық жүйеде жоспарлауда, болжауда және талдауда қолдану үшін корреляция коэффициентінің мәні 0,7-ге тең немесе көп болған жағдай жеткілікті делінеді.
